Forslag til spildevandsplantillæg nr. 7 - kloakering af nyt sommerhusområde 
ved [adresse] 
Sagsfremstilling 
6.      Forslag til spildevandsplantillæg nr. 7 - kloakering af nyt sommerhusområde ved 
[adresse]  
                                                                                                                        Åbent 
Sagsnr.: 326-2015-41126       J.nr.: 06.00.05           Dokumentnr.: 326-2015-238648 
  
SAGSFREMSTILLING 
I forbindelse med udlæg af et nyt sommerhusområde øst for [adresse] er der udarbejdet Forslag til lokalplan
nr. 544 for området, der behandles parallelt med denne sag. Der har i løbet af dialogen med lodsejerne, der 
udstykker det nye område, været drøftet forskellige muligheder for håndtering af spildevand og regnvand fra 
området. 
  
Lodsejerne har afslutningsvis ønsket at forfølge muligheden for at kloakere den nye udstykning. Kalundborg 
Forsyning vurderer, at en kloakering er teknisk mulig og indenfor en rimelig økonomisk ramme. 
  
Derfor fremsættes forslag til spildevandsplantillæg nr. 7, der fastsætter rammen for kloakering af området. 
  
Spildevandsplantillægget omfatter spildevandskloakering af alle parceller i udstykningen. Det er beskrevet i 
samarbejde med lodsejerne og Kalundborg Forsyning, at kloakeringen udføres etapevis med ca. 10 parceller ad 
gangen. Etapeopdelingen tilgodeser udstykkernes mulighed for at afprøve salgspotentialet for området, uden at 
skulle betale tilslutningsbidrag for hele udstykningen på en gang. 
  
Der etableres ikke regnvandskloakering af området. Regnvand fra den enkelte parcel skal håndteres på grunden, 
mens regnvand fra grusveje og fællesarealer skal forsinkes svarende til naturlig afstrømning inden udløbet i 
vandløbet [adresse]. 
  
Der er ikke angivet en fast tidsramme for kloakeringen, da den udføres etapevis i takt med salget af grunde. 
  
Et forslag til spildevandsplantillæg skal sendes 8 uger i offentlig høring, inden det kan vedtages endeligt. Plan, Byg 
og Miljø vil foretage høringen og den efterfølgende behandling sideløbende med Forslag til lokalplan nr. 544 for 
området. 
  
Ifølge delegationsreglerne for Plan, Byg og Miljø behandles forslag til spildevandsplantillæg af Teknik- og 
Miljøudvalget, mens lokalplanforslag skal videre i Økonomiudvalget og Kommunalbestyrelsen. Derfor er forslaget til 
spildevandsplantillæg nr. 7 ikke sat til videre behandling i Økonomiudvalget og Kommunalbestyrelsen. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at forslaget til spildevandsplantillæg vedtages og sendes i offentlig høring i 8 
uger. 
  
ØKONOMISKE KONSEKVENSER 
Ingen. 
  
Bilag 
  
  
  
  
  
Teknik- og Miljøudvalgets møde den 7. september 2015: 
Udvalget vedtog at tiltræde indstillingen fra chefen for Plan, Byg og Miljø. 
Bilag 1_Forslag til Tillæg 7 til spildevandsplan 
326-2015-256375 
